James Chiengjiek

James Nyang Chiengjiek  (født 1987 eller 1988 i Bentiu i Sudan) er en friidrettsutøver fra Sør-Sudan, som bor og trener i Kenya, og som er tatt ut til å delta på det olympiske flyktninglaget ved sommer-OL 2016.

Bakgrunn 
Hans far ble drept i 1999, under den andre borgerkrigen i Sudan. 13 år gammel rømte han til Kenya som flyktning for å unngå å bli barnesoldat. Han endte opp i flyktningleiren i Kakuma i 2002, og i desember 2014 fikk han offisielt status som flyktning.

Idrettskarriere 
Han begynte med løping da han gikk på skole i Kenya, men trente ofte uten sko, og ble ofte skadet. I 2013 ble han tatt ut til å delta i Tegla Loroupe Peace Foundation, et program for flyktninger fra flyktningleiren i Kakuma, som drives av tidligere verdensrekordholder i maraton, Tegla Loroupe. 

Den 3. juni ble han tatt ut til å delta på det olympiske flyktninglaget ved sommer-OL 2016, og skal delta på 400 meter.

Referanser

Eksterne lenker 
 

Deltakere for det olympiske flyktninglaget under Sommer-OL 2016
Friidrettsutøvere under Sommer-OL 2016
Deltakere for det olympiske flyktninglaget under Sommer-OL 2020
Friidrettsutøvere under Sommer-OL 2020
Kenyanske sprintere
Sørsudanske sprintere
Fødsler i 1992